የሳይንቲስቶቹ ዓላማ እንደ አሁኑ ሰብአያን ‹‹ሂውማስት›› (Humanist) ፈላስፋዎች ሃይማኖትን ለመናድ ባይሆንም ነገር ግን የሰውን ልጅ ከምድራዊ ድንቁርና ነፃ ለማውጣትና ሰው በዚህ ምድር ላይ የተሻለ ጤናው ተጠብቆ ፣ በሳይንስና በቴክኖሎጂ ተጠቃሚ እንዲሆንና ስለ አፅናፈ – ዓለም ያለው አመለካከት የተሻለ እንዲሆንና በዙሪያው ያለውን ተፈጥሮን እንዲቆጣጠር ለማስቻል ነበረ እንጂ ሀይማኖት ድረስ ተንጠራርተው የሃይማኖትን መሰረት ለመናድ አልነረበም ፡፡ ዛሬ ቀላል የሆኑና በአንድ መርፌ የሚድኑ ህመሞች አውሮፓ ውስጥ በዚያን በጨለማ ዘመን ሚሊየኖችን ሲጨርሱ ፣ እንደ ጥቁሩ ሞት፣ ጨብጥና ቂጠኝን እና ኢንፍሉዌንዛን የመሳሰሉ በሽታዎች በቀላሉ ብዙዎችን አካለ ስንኩልና ሙት ሲያደርጉ ኖረዋል ፡፡ ይህንንም በማስተዋል ከአጉል አመለካከቶች ነፃ በማውጣትና የሰው ልጅ አሁን ላለበት አንፃራዊ ለሆነ በምቾት የተሞላበት ኑሮ የሳይንቲስቶች አበርክቶ ቀላል አይደለም ፡፡
